Pian suomalaisetkin pääsevät herkuttelemaan esimerkiksi paistetuilla heinäsirkoilla tai madoilla. Suomalaiset vaikuttavat olevan hyönteiskansaa.

Hyönteisten kasvattaminen ja myyminen elintarvikkeena sallitaan Suomessa. Pian suomalaisetkin pääsevät siten herkuttelemaan esimerkiksi paistetuilla heinäsirkoilla tai madoilla.

”Kuluttajien ja yritysten kiinnostus hyönteisten kasvattamiseen ja hyödyntämiseen elintarvikkeena on kasvanut myös Suomessa, ja hyönteisiä on ollut markkinoilla esimerkiksi keittiökoristeena”, perusteli maa- ja metsätalousministeriö keskiviikkona tuoretta päätöstä.